પાસ કન્વીનર હાર્દિક પટેલ ઉપરાછાપરી કાર્યક્રમો કરીને ભાજપ સરકાર સામે નવો પડકાર ઉભો કરી રહ્યો છે ત્યારે પાસમાંથી ભાજપમાં જોડાયેલા નેતાઓનો ઉપયોગ હાર્દિક સામે કેમ કરાઇ રહ્યો નથી તે સવાલ પાટીદારોના સોશિયલ મીડિયામાં ચર્ચાઇ રહ્યો છે. ખાસ કરીને ભાજપના પાટીદાર નેતાઓ હાર્દિક ફેકટરનો સામનો કરવામાં અગાઉ પણ સક્ષમ રહ્યા નથી ત્યારે પાસના ભાજપમાં ગયેલા ફાયરબ્રાન્ડ નેતાઓને મેદાનમાં ઉતારવા જોઇએ તેવી ચર્ચા શરૂ થવા પામી છે. આવી જ સ્થિતિ ચાલુ રહી તો વિધાનસભાની ચૂંટણીની જેમ હાર્દિકની સ્થિતિ વધુ મજબૂત થઇ શકે છે તેવા સંજોગો ફરી આકાર લઇ રહ્યા છે.